Jegyzőkönyv

Készült: 2019. február 14. 14:00 – 17:00

Helyszín: ÉVOSZ székház

Tárgy: ALUTA Egyesület tisztújító közgyűlése

Jelen vannak: Jelenléti ív szerint

**Fegyverneky Sándor elnök**:

Köszönti a résztvevőket, megállapítja, hogy a Közgyűlés határozatképes. (a szavazásokkor 28 egyesületi tag képviseltette magát, ami 82%-os részvételt jelent)

Megválasztásra kerülnek a közgyűlés tisztségviselői.

* Levezető elnök: Fegyverneki Sándor
* Jegyzőkönyvvezető: Kotányi András
* Jegyzőkönyv hitelesítő: az Egyesület jelenlegi két alelnöke: Ádám István, Stocker György
* Szavazat szedő és számláló: File Miklós, Kotányi András

Ismerteti a napirendet (lásd: következőkben), amit a Közgyűlés egyhangúlag elfogad.

**Napirend**

1. Elnöki beszámoló a 2017-18 évekről
2. 2018 évi mérlegbeszámoló ismertetése, szavazás
3. Az elnökség 2019 évi programjavaslata
4. Jelölőbizottság jelentése, jelölés
5. Az ALUTA Elnökségének és Elnökének megválasztása
6. Új ALUTA tag bemutatkozása
7. Scheer Sándor Market Zrt vezérigazgató előadása
8. Egyebek

**1. Napirendi pont**

**Fegyverneky Sándor (elnök)**

Az elnök az elmúlt két év tevékenységét veszi számba:

2017-ben

* február 16-án került megtartásra az előző tisztújító közgyűlés
* február 28-án az Alukönigstahl konferenciája a müncheni BAU kiállítás után
* március 6-án elnökségi ülés
* március. 22-én épület látogatás CEU
* március.31 épület látogatás ARÉNA
* április.6. taggyűlés a CONSTRUMA kiállításon, a NÍVÓDÍJ pályázat eredményének kihirdetése
* április.11 Környezettudatos Építési Egyesület közgyűlése
* május 3. egyesület ebéd – Duna Garden
* május 5. ÉVOSZ közgyűlés
* május 18. az elnök és az ügyvezető a szegedi tanulmányút részleteit egyeztette a helyszínen
* június. 7. elnökségi ülés
* augusztus. 29 látogatás Jüllich Ádámnál (elnök és alelnök) a látogatás előkészítése
* szeptember 14-17 Kazahsztán tanulmányi kirándulás
* október 16. építőipari konferencia EGER
* október 12. taggyűlés
* november 16. céglátogatás NORDIKÁL, ALUFE
* december 12. ÉVOSZ évzáró
* december 14-én elnökségi évzáró ebéd

2018-ban

* január 25-én RECORD cégnél elnökségi ülés
* március.6 Székesfehérváron látogatás a Jüllich Glass cégnél, majd taggyűlés a Magyar Király Hotelben
* március.25 elnökségi ülés
* április.24. az egyesület elnöke Milánóban megtekintette Saint-Gobain cég oktatásiközpontját
* május 10 taggyűlés a felújított Lóvasút állomáson
* május 29-30. projektbejárás az épülő PUSKÁS Stadionban
* Június.6 Építőipari Konferencián vett részt több Aluta tag
* június.14 egyesületi ebéd a Kopaszi-gáton
* július.4. elnöki látogatás a VBH Budapest Kft-nél
* szeptember.13 elnökségi ülés, ugyanaznap este a NORDIKÁL cég születésnapi rendezvénye a Groupama arénában
* október.11-14 HAMBURG tanulmányi kirándulás
* október.19 Elnökségi ülés
* november.8- taggyűlés
* november.16 Győr várárosban kirándulás az AUDI Hungária megtekintése
* november.26 Találkozás Leon Buzatu úrral Saint-Gobain cég román vezetőjével
* november.28 Az elnök és az ügyvezető Miskolcon meglátogatta a Polilakk Kft. és MPA System tagvállalatokat
* december.6 MMA nem régen átadott új irodaépületének megtekintése
* december.13 elnökségi évzáró ebéd

2019-ben

* január 16 MÜNCHEN Bau kiállításon több ALUTA tag vett részt

Mindkét évben meghirdettük a NIVÓDÍJ pályázatot,

Lakatos Csaba, Farkas Gábor kezdeményezésére a tagságot érintő szakami beszélgetés kezdődött, melyre első alkalommal a Lóvasút állomáson tartott rendezvény adott helyszínt Az elmúlt időszakban összesen 431 részvevő vett részt a szakmai rendezvényeken.

Átlagosan 1,5 hónaponként volt ALUTA esemény, ennél többre nem is lenne szükség

35 tagja van az egyesületnek. Új tagként üdvözölhetjük az ECO SCHULTE, MPA SYSTEM, Tót Sándor fémjelezte Glassyst, és legutóbb Reynaers cégeket.

Pár szó a leköszönő elnökségről: 4 nagy cég, 1 közepes, 1 kis cég képviselői alkotják a jelenlegi elnökséget, de ez más szemszögből 3 külföldi, 3 magyar tulajdonú céget jelent, Szakmai szempontból 2 nagy szerkezetgyártó cég, valamint tervező, profilgyártó, üveggyártó, nyílászáró automatikát szállító cégek vannak képviselve az elnökségben.

Az elnök maga: 2017 óta a KKBK elnöki kabinet tanácsadója, a Környezettudatos Építési Egyesület nagykövete, több építőipari nagyprojektnél tanácsadó, a VII kerületi tervtanács tagja, az ÉVOSZ kibővített elnökségi ülésinek állandó meghívottja, az elmúlt időszakban szerepelt több médiában, Infó Rádió Origó, Karc FM, MTV cikkek, interjú az ATV élő adásában.

**Tóth Sándor (Glassyst)**

Kiegészítésként megemlíti, hogy ő személy szerint is tagja a Környezettudatos Építési Egyesületnek.

**3. Napirendi pont**

**Fegyverneky Sándor (elnök)**

Felsorolja a 2019 évre tervezett programokat

Az ALUTA 1999.június 22-én alakult meg, mint az ÉVOSZ tagegyesülete, ez pontosan 20 éve történt, de kettős jubileumot ünneplünk, mert 2004 június 4. az önálló egyesületi alapító okiratnak.

Ennek megfelelően szeretnénk a z éves programot is összeállítani:

- április 4-én a CONSTRUMA kiállítás alatt és helyszínén tartunk taggyűlést. Ezen – többek között - ismertetésre kerül a RECORD/Jámbor Árpád által bevezetett oktatási rendszer, valamint a Fémsystem/Vojsánszki István alkalmazott Aluminium hab rendszer. Folytatjuk a szakmai vitasorozatot, és kihirdetésre kerülnek a NÍVÓDÍJ pályázat nyertesei,

- május 23. jubileumi ünnepi ebéd

- november 12-16 között szakmai tanulmányutat tervezünk Abu Dhabi, Dubai úticéllal

- épület megtekintésekre is sor kerül Hillside, Telekom székházak vannak tervezve

- idén is tervezünk céglátogatásokat, pld MPA új csarnok, Polilakk új üzeme

- belföldi tanulmányútra Kecskemét városát céloztuk meg, esetleg Mercedes gyár megtekintésével együtt

- van javaslat a 2020 évi külföldi látogatásra: Pozsony

Elsődleges a szakmai vitasorozat folytatása, és folyamatosan törekszünk új tagok beléptetésére. Erre van már 3 jelölt van, de időnek előtte ezt nem publikáljuk.

Továbbra is keressük a lehetőségét a szakmai képzés megvalósításának. Az ÉVOSZ meglévő OKJ minősítést adó képzése lehet alapja egy homlokzatépítő és szerelő szakmai képzés megvalósításának. Ehhez egyeztetést folytatunk az ÉVOSZ megfelelő szervezetével.

A telefonos egyeztetések során elhangzott javaslatoka figyelembevéve alakítjuk az Egyesület tevékenységét.

* Új szakmai kiadványok kiadása
* Az Egyesület küldetésének, céljainak újra definiálása
* Szakértői lista felállítása
* MSZT-ben való állandó képviselet
* stb.

**2. Napirendi pont**

**Kotányi András (ügyvezető)**

A mérlegbeszámoló a mellékleteivel korábban el lett küldve, most csak a kiegészítő melléklet alapján pár megjegyzés

Egyszerű a helyzet, jobbak a számok, mivel a tagdíjbevétel nőt (létszám, tagdíj mértéke a korábbi csökkentés részleges visszaemelése), kiadás oldalon nincs lényeges változás, csökkent a bérleti díjak összege ez első sorban annak tudható be, hogy 2017-ben egyéb költség lett ide könyvelve, ez most az Egyesületi gyűlések reprezentáció soron, mint enyhébb mértékű emelkedés jelentkezik

A többi kiadás mértéke változatlan, az irányítási költség ugyanaz maradt.

A tárgyévi eredménye pozitív.

Reméljük, hogy 2019-ben a tagság bővítése után még jobb eredmény várható.

Ennyi kiegészítés a korábban kiküldött számok.

**Fegyverneky Sándor (elnök)**

Szavazásra bocsájtja az Egyesület 2018 évre szóló beszámolóját

Szavazás: A közgyűlés egyhangúlag elfogta a beszámolót és azt az alábbi határozatban rögzíti.:

Határozat 2018/01. (II.14.):

*Az ALUTA Egyesület taggyűlése a 2018. december 31-i évfordulóra elkészített egyszerűsített éves beszámolót, ahol az eszközök és források egyező végösszege 1.890eFt, a mérleg szerinti eredmény 607eFt nyereség, elfogadja.*

**4. Napirendi pont**

A jelölő bizottság jelentése

**File Miklós (jelölő bizottság)**

A jelölő bizottság először az elnököt, majd a jelenlegi elnökség tagjait kérdezte meg, hogy vállalják e, az újra jelölést. Mindannyian pozitív választ adtak

Ezt követően körlevelet küldtünk a tagságnak. A határidőig egy új jelölés érkezett Német Árpád Andrásra. Ekkor a jelölő biztosság úgy döntött, hogy telefonon keres fel minden tagot, hogy mindenki elmondhassa a véleményét.

Itt újabb két személy ajánlása történt, Tóth Sándor és Bankúti Béla tagtársakra, akik mindketten vállalták a jelölést. Volt olyan, akit jelöltek, de ő nem vállalta jelölőlistára való felkerülést.

A jelölő listán így elnöknek Fegyverneky Sándor, elnökségi tagnak, Stocker György, Ádám István, Batta Zsolt, Kronavetter István, Jámbor Árpád, új jelöltekként Németh árpád, Tóth Sándor és Bánkuti Béla kerül felvételre.

**Kotányi András (ügyvezető)**

A közgyűlés meg kel szavazza az új jelöltek felvételét a szavazólapra.

Az elnök felteszi szavazásra mindhárom új jelölt felvételét a listára, amit a Közgyűlés egyhangúan megszavaz.

A többi elnökségre jelölt tag szavazólapra kerülését is megszavazza a közgyűlés

**Szél Andrea (Saint-Gobain)**

Tóth Sándor mostantól Saint-Gobain céggel szerződésben építés tanácsadás feladatot lát el.

**5. Napirendi pont**

Szavazás

**File Miklós (jelölő bizottság)**

*Ismerteti a szavazás eredményét, mely szerint az új elnökség*

Fegyverneky Sándor elnök 30 szavazat

Stocker György alelnök 28 szavazat

Ádám István 26 szavazat

Kronavetter István 26 szavazat

Jámbor Árpád 22 szavazat

Batta Zsolt 20 szavazat

Bánkuti Béla 18 szavazat

*Szavazatot kapott még:*

Németh Árpád András 17 szavazat

Tóth Sándor 16 szavazat

Az egyesület elnöke gratulál az újonnan megválasztott elnökségnek és kijelenti, hogy a korábban meghirdetett programok megvalósítását fogják elvégezni.

**6. Napirendi pont**

Az Aluta egyesületbe újonnan belépett tagvállalat a Reynaers Aluminium Kft Country Managere bemutatja a céget.

**7. Napirendi pont**

Scheer Sándor a Market Építő Zrt alapítója és vezérigazgatója ismertette a TELEKOM nemrégiben elkészült új székházának kivitelezése során történt problémákat, különös tekintettel az egyesület témakörébe tartozó homlokzatépítésre.

Az érdekfeszítő előadás, melybe a cég műszaki igazgatója Wolf András is bekapcsolódott, sok tanulsággal szolgált. Az ismertetés után több hozzászólás is kiegészítette a projekt megvalósítása során tapasztaltakat.

Mivel Scheer Sándor úr helyzeténél fogva – kiemelt generálkivitelező – széles körű rálátással bír az iparágra, összegezte az építőipar jelenlegi helyzetét és kilátásait.

**8. Napirendi pont**

**Stocker György (alelnök)**

Tájékoztatja a tagságot, hogy egy az üvegezéssel kapcsolatos irányelv került kiadásra, melynek tartalmát erősen kifogásolja Korábban őt, Becker Gábor és Szittya Zsolt urakat kérték fel egy vélemény kidolgozására, de a megjegyzéseiket nem fogadták el. A tervezett anyag segédletnek készült, mellvédek, korlátok üvegezessel kapcsolatos irányelvekként tervezik kiadni.

A linket, ahol az anyag megtalálható elküldi a tagságnak és kéri, hogy lehetőség szerint véleményezzék azt.

Budapest, 2019. február 18.

............................................................ ............................................................

Fegyverneky Sándor Kotányi András

levezető elnök jegyzőkönyvvezető

............................................................ ............................................................

Ádám István Stocker György

jegyzőkönyvhitelesítő jegyzőkönyvhitelesítő